กินยาคุมแบบแผง 21 เม็ด ในแผงแรกแต่ไม่ได้กินวันแรกของรอบเดือนแต่มากินกินวันที่4ของรอบเดือนกินไป7เม็ดแล้วมีเพศสัมพันธ์กับแฟนแต่ไม่สอดใส่แค่หัวของน้องชายเข้านิดเดียวบริเวณปากช่องคลอดแต่ยังไม่เสร็จกิจน้ำหล่อลื่นออกมาอยากทราบว่าต้องกินยาคุมฉุกเฉินไหมแล้วจะท้องหรือป่าว???
สวัสดีค่ะ การใช้ยาคุมกำเนิดแบบแผงรายเดือนจำนวน 21 เม็ด นั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้ดังนั้นถ้าได้เริ่มยาภายใน 5 วันแรกของประจำเดือน ก็น่าจะมีเพศสัมพันธ์ได้ทันทีไม่ต้องรอให้ครบ 7 วัน และยิ่งถ้ากินมาครบ 7 วันแล้ว ยาก็น่าจะออกฤทธิ์ในการป้องกันการตั้งครรภ์แล้ว สำคัญก็คือกินต่อไปให้ครบแผง จากที่กล่าวมา น่าจะยังไม่มีความจำเป็นในการใช้ยาคุมฉุกเฉินตามเข้าไปอีก